Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 616/12/6606	Lučenec, 4.2.2013
EEČ : 2-47-26-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec maloletej dcéry XXXXX-XXXXX nar. 18.05.1999, hoci bol právoplatným rozsudkom Okresného súdu v Lučenci č. 11P 604/2009 zo dňa 26.10.2009 zaviazaný k plateniu výživného na vyššie uvedenú maloletú dcéru mesačne v rozsahu 30 % zo sumy životného minima vždy do 20-teho dňa toho ktorého mesiaca počnúc dňom 16.12.2009 k rukám XXXXX, nar. XXXXX, ktorému bola maloletá zverená do náhradnej osobnej starostlivosti, túto povinnosť riadne, pravidelne a v plnej výške neplnil v Zelenom a inde a za obdobie od 01.02.2012 doposiaľ XXXXX na výživnom dlhoval sumu 238,55 € 
lebo zanikla trestnosť činu
Odôvodnenie:
	Proti obvinenému XXXXX bolo povereným príslušníkom OO PZ v Poltári vedené trestné stíhanie za prečin zanedbania povinnej výživy podľa § 207 ods. 1 Tr. zák. na tom skutkovom základe, ktorý je uvedený vo výrokovej časti tohto uznesenia. 
	Po ukončení vyšetrovania poverený príslušník PZ predložil vyšetrovací spis spolu s návrhom na zastavenie trestného stíhania v zmysle § 215 ods. 1 písm. h/ Tr. por. s poukazom na ustanovenie § 86 písm. a/ Tr. zák. Po preskúmaní vyšetrovacieho spisu som zistila, že predmetný návrh je dôvodný.
	Obvinený XXXXX uviedol, že si je vedomý toho, že výživné na svoju maloletú dcéru XXXXX-XXXXX ktorá je zverená do starostlivosti XXXXX  neplatí od februára 2012. Na základe výzvy povereného príslušníka PZ 15.01.2013 vyplatil sumu 212,- €, čím uhradil svoj dlh na výživnom do konca roku 2012 a následne dňa 16.01.2013 vyplatil sumu 26,65 €, čo je výživné za január 2013. O zaplatení výživného predložil poštové poukazy. 
	Svedok - poškodený XXXXX uviedol, že obvinený si neplní svoju vyživovaciu povinnosť tak, ako mu to bolo určené súdom. Nakoľko matka maloletej, ktorá je družkou poškodeného nastúpila dňa 16.09.2009 do výkonu trestu odňatia slobody, maloletá XXXXX mu bola zverená do náhradnej osobnej starostlivosti. Otec maloletej si vyživovaciu povinnosť neplnil od februára 2012 a do konca decembra 2012 na výživnom dlhoval sumu 211,90 €. Dodal, že obvinený o dcéru neprejavuje záujem, avšak počas neplatenia výživného núdzou netrpela.
	Z fotokópií poštových poukazov na čísle listu 22-23 spisu vyplýva, že obvinený poškodenému dňa 15.01.2013 zaslal sumu 212,- € a dňa 16.01.2013 sumu 26,65 €, čím uhradil všetko dlžné výživné ako aj bežné výživné za január 2013. 
	Podľa § 86 písmeno a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvale nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Podľa § 215 odsek 1 písmeno h/ Trestného poriadku prokurátor zastaví trestné stíhanie ak zanikla trestnosť činu. 
Keďže obvinený XXXXX využil možnosť ustanovenia § 86 písmeno a/ Trestného zákona a  svoju vyživovaciu povinnosť dodatočne splnil, bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jela Gaštanová
prokurátorka